

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 406-09/21-04/1

URBROJ: 2196-26-02-23-4

Tompojevci, 15.03.2023.

Na temelju članka 29. Statuta općine Tompojevci («Službeni vjesnik» Vukovarsko-srijemske županije br. 04/21 i 19/22), Općinsko vijeće Općine Tompojevci na 15. sjednici održanoj dana 15. ožujka 2023. godine, donijelo je:

**ODLUKU**

**o prihvaćanju Izvješća o provedbi Plana upravljanja imovinom**

**u vlasništvu Općine Tompojevci**

**za 2022. godinu**

Članak 1.

Prihvaća se Izvješće Općinskog načelnika o provedbi Plana upravljanja imovinom u vlasništvu Općine Tompojevci za 2022. godinu (KLASA: 406-09/21-04/1, URBROJ: 2196-26-03-23-2, od 13. 02. 2023.), koje je sastavni dio ove Odluke.

Članak 2.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Ivan Štefanac

Na temelju članka 20. stavka 1. Zakona o upravljanju državnom imovinom („Narodne novine“ broj 52/18), članka 48. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), i Plana upravljanja i raspolaganja imovinom u vlasništvu Općine Tompojevci za 2022.godinu, Općinski načelnik Općine Tompojevci podnosi Općinskom vijeću Općine Tompojevci:

**IZVJEŠĆE**

**o provedbi Plana upravljanja imovinom u vlasništvu Općine Tompojevci**

**za 2022. godinu**

I.

Člankom 20. stavkom 1. Zakona o upravljanju državnom imovinom („Narodne novine“ broj 52/18) propisano je da Vlada RH podnosi Hrvatskom saboru izvješća o provedbi Godišnjeg plana upravljanja državnom imovinom do 30. rujna tekuće godine za prethodnu godinu. Kako je člankom 35. stavkom 8. Zakona o vlasništvu i drugim stvarnim pravima („Narodne novine“ broj  91/96, 68/98, 137/99,22/00, 73/00, 129/00, 114/01, 79/06, 141/06 ,146/08, 38/09, 153/09, 143/12, 152/14, 81/15 i 94/17 )utvrđeno da se na pravo vlasništva jedinica lokalne samouprave na odgovarajući način primjenjuju pravila o vlasništvu Republike Hrvatske, općinski načelnik Općine Tompojevci podnosi Izvješće o provedbi Plana upravljanja imovinom u vlasništvu Općine Tompojevci za 2022. godinu, od 29.11.2021. godine ( KLASA: 406-09/21-04/1, URBROJ: 2196/07-03-21-1) Općinskom vijeću Općine Tompojevci.

II.

Planom upravljanja imovinom u vlasništvu Općine Tompojevci za 2022. godinu ( u daljnjem tekstu: Plan) određeni su kratkoročni ciljevi, godišnje smjernice upravljanja i imovinom, te provedbene mjere u svrhu provođenja Strategije.

Imovina Općine Tompojevci za koju je donijet Plan odnosi se na:

* poslovne udjele u trgovačkim društvima čiji je imatelj Općina,
* nekretnine i prava na nekretninama (građevinsko i poljoprivredno zemljište, stanovi, kuće, društveni domovi, sportske gradevine, dječja igrališta, te nerazvrstane ceste i poljski putevi) te
* ostali pojavni oblici imovine (projekti i elaborati, IT oprema, namještaj, uredska oprema i sl., sitan inventar, nefinancijska imovina u pripremi, novac u blagajni i banci, potraživanja, obveze i dr.).

III.

Kratkoročni ciljevi upravljanja imovinom obuhvaćaju:

* *odgovornost* - osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom Općine, nadzorom nad upravljanjem imovinom Općine, izvješćivanjem o postignutim ciljevima i učincima upravljanja i raspolaganja imovinom Općine i poduzimanjem mjera protiv nositelja funkcija koji ne postupaju sukladno propisima.
* *transparentnost* - osigurava se propisivanjem preglednih pravila i kriterija upravljanja imovinom Općine u aktima koji se donose u vezi s upravljanjem imovinom Općine te njihovom javnom objavom, određivanjem ciljeva upravljanja imovinom Općine u Strategiji upravljanja imovinom u vlasništvu Općine Tompojevci i Godišnjem planu upravljanja imovinom u vlasništvu Općine Tompojevci, redovitim upoznavanjem javnosti s aktivnostima Općine vezanim uz upravljanje imovinom Općine te javnom objavom odluka o upravljanju imovinom Općine.
* *ekonomičnost* – osigurava upravljanje i raspolaganje imovinom- nekretninama Općine radi ostvarivanja gospodarskih, infrastrukturnih, socijalnih i drugih javnih ciljeva Općine, a sve sukladno namjeni pojedine nekretnine, potrebama Općine i raspoloživim proračunskim sredstvima
* *predvidljivost* – osigurava da upravljanje i raspolaganje imovinom Općine u istim ili sličnim slučajevima bude obuhvaćeno predvidljivim i jednakim postupanjem

IV.

Godišnje mjere i smjernice upravljanja imovinom Općine Tompojevci u 2022. godini:

* konstantno ažuriranje postojećeg Registra nekretnina,
* težiti da što veći dio nekretnina bude aktiviran te tako povećati prihode Proračuna i ostvariti veću djelotvornost,
* rješavati imovinsko-pravne odnose na nekretninama, kao osnovni preduvjet realizacije investicijskih projekata,
* popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
* voditi brigu o interesima Općine Tompojevci kao vlasnika nekretnina prilikom izrade prostorno planske dokumentacije,
* vršiti kontrolu nad trgovačkim društvima u kojima Općina Tompojevci ima poslovni udio, kako bi ta društva poslovala ekonomski opravdano i prema zakonskim odredbama,
* sudjelovati na sjednicama skupština trgovačkih društava u suvlasništvu Općine
* procjenjivanje imovine te njeno iskazivanje u knjigovodstvu Općine Tompojevci,
* procjenu potencijala imovine Općine Tompojevci zasnivati na snimanju, popisu i ocjeni realnog stanja,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost,
* utvrditi namjenu nekretnina s kojima Općina Tompojevci upravlja i raspolaže te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnine, kako bi se mogla utvrditi i pratiti učinkovitost upravljanja i raspolaganja nekretninama,
* na racionalan i učinkovit način upravljati poslovnim prostorima na način da oni poslovni prostori koji su potrebni Općini Tompojevci budu stavljeni u funkciju koja će služiti njezinu racionalnijem i učinkovitijem funkcioniranju, dok svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
* poslovne prostore davati u zakup u skladu s odredbama Zakona o zakupu i kupoprodaji poslovnoga prostora i Odluka Općine Tompojevci,
* redovito pregledavati imovinu radi planiranja održavanja,
* na službenoj Internet stranici omogućiti pristup dokumentima upravljanja i raspolaganja imovinom u vlasništvu Općine Tompojevci,
* provoditi savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine,
* kontinuirano pratiti zakonske i podzakonske akte koji se odnose na raspolaganje i upravljanje imovinom.
* evidentirati komunalnu infrastrukturu u javnim knjigama u svrhu povećanja učinkovitosti u uporabi, održavanju i planiranju razvoja komunalne infrastrukture,
* izvršavati aktivnosti i projekte planirane u Proračun Općine za 2022. godinu.

V.

Provedbene mjere prema pojavnim oblicima imovine:

**POSLOVNI UDJELI U TRGOVAČKIM DRUŠTVIMA ČIJI JE IMATELJ OPĆINA**

Visina udjela u Vodovodu grada Vukovara d.o.o, u kojem Općina Tompojevci ima udjele je ostala nepromijenjena (udio u temeljnom kapitalu iznosi 1,21 %). Visina udjela u „VTV“ d.o.o. za proizvodnju, prijenos i emitiranje televizijskog programa, Vinkovci, također ostala nepromijenjena (udio u temeljnom kapitalu iznosi 2,2210 % ). Općinski načelnik je redovito nazočio skupštinama društava.

**NEKRETNINE I PRAVA NA NEKRETNINAMA**

Općina putem Odluka Općinskog vijeća mora na racionalan i učinkovit način upravljati stambenim i poslovnim prostorima na način da oni poslovni prostori koji su potrebni samoj općinskoj upravi budu u funkciji te će služiti racionalnom i učinkovitom funkcioniranju uprave, a preostali moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem.

Planom su utvrđene slijedeće aktivnosti:

* pratiti istek ugovora o davanju na korištenje poslovnih prostora koji su dani na korištenje udrugama, te nakon isteka, raspisivati nove natječaje sukladno Zakonu o zakupu i kupoprodaji poslovnog prostora i Odlukama Općine Tompojevci. Rok: kontinuirano.
* kontinuirano voditi brigu o održavanju poslovnih i stambenih prostora.

U slučaju stjecanja ošasne imovine u 2022. godini za istu će se poduzeti mjere za stavljanje u funkciju u korist Općine ili će se ponuditi u zakup, ovisno o vrstama i osnovnoj namjeni imovine, u skladu s odlukama nadležnih tijela Općine.

U 2022. godini nastavlja se s aktivnostima upravljanja i raspolaganja zemljištem u vlasništvu Općine koji podrazumijevaju stavljanje tog zemljišta u funkciju: prodajom, osnivanjem prava građenja ili služnosti, davanjem u zakup i drugim oblicima raspolaganja.

Općina Tompojevci će kontinuirano provoditi radnje vezane uz upravljanje i korištenje javnih i drugih sportskih građevina sukladno Odluci o načinu upravljanja i korištenja javnih sportskih građevina u vlasništvu Općine Tompojevci.

Od planiranih aktivnosti realizirano je:

* kontinuirano se pratio istek ugovora o davanju na korištenje poslovnih prostora koji su dani na korištenje udrugama i pravnim osobama te je utvrđeno kako su svi ugovori valjani i na snazi. Nije bilo sklapanja novih ugovora.
* vodila se briga o obilasku i održavanju poslovnih i stambenih prostora.
* raspisan je natječaj za zakup poljoprivrednog zemljišta u vlasništvu općine i sklopljeno je 9 ugovora o zakupu.
* kontinuirano se radi na usklađenju podataka katastra i zemljišnih knjiga
* utvrđeno je kako su svi ugovori o upravljanju i korištenju sportskih građevina valjani i na snazi. Nije bilo sklapanja novih ugovora.

**OSTALI POJAVNI OBLICI IMOVINE**

Svi prihodi i rashodi planirani su u Proračunu i rebalansu proračuna Općine Tompojevci za 2022. godinu, a izvješće o ostvarenim prihodima i primitcima, rashodima i izdacima biti će prikazani u godišnjem izvještaju o izvršenju proračuna Općine Tompojevci za 2022. godinu.

Sva je imovina upisana u odgovarajuće knjige osnovnih sredstava i sitnog inventara po kontima i amortizacijskim grupama sa naznačenom nabavnom i knjižnom vrijednosti. Jednom godišnje radi se inventura imovine i usklađuju se vrijednosti.

VI.

Planom investicija planiralo se iz proračuna Općine investirati investirati u rekonstrukciju nerazvrstanih cesta i staza, građenje objekata za ispračaj umrlih osoba (mrtvačnica), rekonstrukciju sportskih objekata, izgradnju dječjih igrališta, održavanje javnih površina i groblja, potom održavanje objekata i uređaja komunalne infrastrukture u vlasništvu Općine, održavanje i uređenje poljskih putova, te u ostalu imovinu, sukladno osiguranim sredstvima u Proračunu Općine za 2022. godinu.

U Proračunu Općine planiralo se osigurati sredstava za plaćanje režijskih troškova za sve poslovne prostore, osim onih koji su dani na upravljanje udrugama, a ugovorom im je prenijeto i podmirivanje režijskih troškova.

Realizirani projekti planirani u proračunu Općine Tompojevci za 2022. godinu:

* izrađena dokumentacije za izgradnju dječjeg igrališta u Čakovcima,
* projektna dokumentacija za rekonstrukciju sportske svlačionice u Tompojevcima i Mikluševcima
* projektna dokumentacija za parkiralište kod nogometnog igrališta u Tompojevcima
* projektna dokumentacija za sanaciju Mađarske kuće u Čakovcima,
* izgrađena nerazvrstana cesta u Berku (spoj Sotinačke i Tri ruže, I faza)
* završena adaptacija i uređenje doma u Tompojevcima
* završena adaptacija i uređenje doma u Bokšiću
* završena sanacija doma u Berku
* završeno uređenje mrtvačnice i dogradnja rampe za invalidne osobe na groblju u Tompojevcima
* izgrađena mrtvačnica na pravoslavnom groblju u Čakovcima
* izgrađene pješačke staze na groblju u Mikluševcima i Čakovcima (kod mrtvačnica)
* izgrađena hidrantska mreža i javna rasvjeta do pravoslavnog groblja u Čakovcima
* započela izrada III. Izmjena i dopuna prostornog plana uređenja Općine (PPUO) Tompojevci
* sanirano zemljište u Čakovcima (bivše nogometno igralište)
* uređeni poljski putovi ( sotinački put i teteš)
* sanirana opasna mjesta na području Općine Tompojevci (postavljena prometna signalizacija)
* izrađen plan sanacije i sanirana divlja deponija na Grabovu
* postavljena autobusna čekaonica u Čakovcima
* postavljen servisni stup za biciklove kod tematskog parka u Tompojevcima
* postavljeno osvjetljenje na zid u tematskom parku Tompojevci
* kupljena komunalna oprema za razdvajanje otpada (pet kompleta po tri kante sa životinjicama, postavljene u područnim i osnovnoj školi, te dječjoj igraonici),
* kupljena oprema za sve domove ( nadopuna dijelova viseće kuhinje i aparata u svim domovima - ovisno o potrebama , stolovi i stolice u Bokšiću)
* kupljena dva trimera,
* kupljen službeni automobil (terenac),
* ugrađen sustav IP videonadzora na 7 lokacija na području Općine (domovi, općinska uprava i stanovi)

U Proračunu Općine osigurana su sredstava za plaćanje režijskih troškova za sve poslovne prostore, osim onih koji su dani na upravljanje udrugama, a ugovorom im je prenijeto i podmirivanje režijskih troškova.

KLASA: 406-09/21-04/1

URBROJ: 2196-26-03-23-2

Tompojevci, 13.02.2023.

**OPĆINSKI NAČELNIK OPĆINE TOMPOJEVCI**

OPĆINSKI NAČELNIK

Milan Grubač